Дырэктар Лідскага раённага цэнтра тэхнічнай творчасці В.А.Грабоўскі гаворыць, што мінулае лета стала крэатыўным і для супрацоўнікаў цэнтра. Акрамя таго, што было забяспечана штодзённае правядзенне заняткаў аб’яднанняў па інтарэсах, трэба было прыдумаць і арганізаваць мерапрыемствы для вучняў, якія не былі заняты ў гуртках на пастаяннай аснове. Атрымалі станоўчыя водгукі такія формы работы, як гульнявая пляцоўка “Ляці, мадэль!”, спаборніцтвы па кібергульнях, марскі футбол.